Komisijos sprendimas
2000 m. spalio 12 d.
iš dalies keičiantis Sprendimą 94/442/EB, nustatantį taikinimo procedūrą susijusią su Europos žemės ūkio orientavimo ir garantijų fondo (EŽŪOGF) Garantijų skyriaus sąskaitų apmokėjimu
(pranešta dokumentu Nr. C(2000) 2988)
(2000/649/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Reglamentą (EB) Nr. 1258/1999 dėl bendrosios žemės ūkio politikos finansavimo [1], ypač į jo 7 straipsnio 5 dalį,
kadangi
(1) Taikant EŽŪOGF Garantijų skyriaus sąskaitų apmokėjimo tvarką vis svarbesni tampa šiuolaikinio finansų audito metodai, jos taikinimo instituciją turėtų sudaryti aukštą kvalifikaciją EŽŪOGF Garantijų skyriaus reikaluose arba praktinėje finansų audito veikloje turintys nariai. Komisijos sprendimą 94/442/EB, nustatantį taikinimo procedūrą, susijusią su Europos žemės ūkio orientavimo ir garantijų fondo (EŽŪOGF) Garantijų skyriaus sąskaitų apmokėjimu [2], reikėtų atitinkamai pritaikyti.
(2) Šiame sprendime numatytos priemonės atitinka Žemės ūkio orientavimo ir garantijų fondo komiteto nuomonę,
PRIĖMĖ ŠĮ SPRENDIMĄ:
1 straipsnis
Šiuo dokumentu Sprendimas 94/442/EB iš dalies keičiamas taip:
3 straipsnio 1 dalies pirmoji pastraipa pakeičiama taip:
"Minėtąją instituciją sudaro iš žymių asmenų išrinkti penki nariai, esantys visiškai nepriklausomi bei turintys aukštą kvalifikaciją EŽŪOGF Garantijų skyriaus reikaluose arba praktinėje finansų audito veikloje. Minėtieji nariai turi atstovauti skirtingoms valstybėms narėms."
2 straipsnis
Šis sprendimas skirtas valstybėms narėms.
Priimta Briuselyje, 2000 m. spalio 12 d.